เคาน์เตอร์รุกขอปล่อยเงินกู้เน้นรากหญ้า
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

โพสต์ทูเดย์ — “เคาน์เตอร์เซอร์วิส” ขออนุญาต ธปท.ยกระดับเป็นไมโครไฟแนนซ์ จับมือ “เคทีซี” รับสมัครลูกค้าบัตรเครดิตสินเชื่อบุคคลในเซเว่นฯ 
นางลลนา เดชาติวงศ์ ณ อยุธยา รองผู้จัดการทั่วไป บริษัท เคาน์เตอร์เซอร์วิส เปิดเผยว่า ขณะนี้บริษัทได้ยื่นเรื่องเพื่อขออนุญาตจดทะเบียนทำธุรกิจไมโครไฟแนนซ์กับธนาคารแห่งประเทศไทย (ธปท.) แล้ว เพื่อที่จะสามารถให้บริการทางการเงินได้ครอบคลุมมากขึ้น 
นางลลนา กล่าวว่า หลังจากนี้บริษัทจะหาพันธมิตรที่เป็นธนาคารและสถาบันการเงินต่างๆ เพื่อให้บริการรับฝากเงินและบริการทางด้านสินเชื่อผ่านเคาน์เตอร์เซอร์วิสกว่า 7,000 สาขาทั่วประเทศ 
อย่างไรก็ตาม เรื่องนี้ยังต้องรอความชัดเจนจากแผนแม่บททางการเงินฉบับที่ 2 (Master Plan 2) ก่อน โดยในวันที่ 17 พ.ย.นี้ จะมีการ เจรจากับผู้บริหารของ ธปท.อีกครั้ง 
นางลลนา กล่าวว่า ขณะนี้บริษัทได้พัฒนาระบบไอทีให้มีประสิทธิภาพมากขึ้น เพื่อรองรับธุรกรรมที่จะเพิ่มขึ้นในอนาคต ซึ่งสามารถโอนเงินระหว่างลูกค้าได้ทันที (Realtime) ไม่ต้องใช้ระยะเวลานานเหมือนที่ผ่านมา นอกจากนี้ยังเตรียมเพิ่มสัดส่วนของสาขาในต่างจังหวัดให้เพิ่มขึ้นกว่าปัจจุบันซึ่งอยู่ที่ 40% ภายใน 23 ปี 
ล่าสุด บริษัทได้ร่วมมือกับเคทีซีโดยใช้เคาน์เตอร์เซอร์วิสเป็นช่องทางในการสมัครขอบัตรเครดิตและสินเชื่อบุคคลเคทีซี ซึ่งถือเป็นครั้งแรกที่เปิดให้บริการรูปแบบนี้ 
นายปิยศักดิ์ เตชะเสน รองประธานเจ้าหน้าที่บริหารอาวุโส บริษัท บัตรกรุงไทย หรือเคทีซี กล่าวว่า ปีหน้าเคทีซีตั้งเป้าขยายฐานลูกค้าบัตรเครดิตเพิ่มขึ้นอีก 1.5 แสนใบ และลูกค้าสินเชื่อบุคคลอีก 1 แสนราย จากฐานลูกค้ารวมในปัจจุบันที่ 2.2 ล้านบัญชี โดยเน้นเจาะกลุ่มผู้ที่มีรายได้ 1.54 หมื่นบาทต่อเดือน สำหรับการรับสมัครสมาชิกบัตรเครดิตและสินเชื่อบุคคลผ่านเคาน์เตอร์เซอร์วิสในเซเว่นอีเลฟเว่น ซึ่งคาดว่าจะเพิ่มได้ 510%
 
นายปิยศักดิ์ กล่าวว่า ช่องทางที่เปิดใหม่นี้จะเป็นเพิ่มตัวเสริมเท่านั้น โดยเบื้องต้นจะทดลองตลาดจนถึงเดือน มี.ค ปีหน้า หากสามารถเพิ่มยอดลูกค้าได้ถึง 3 หมื่นรายก็จะมีการดำเนินการต่อ อย่างไรก็ตามการขยายฐานลูกค้าผ่าน 4 ช่องทางเดิมจะยังเป็นกลไกหลัก เพราะปัจจุบันลูกค้าใหม่มาจากการทำเอาท์ซอร์ส เซลล์ถึง 55 % และผ่านธนาคารกรุงไทยอีก 35 % นอกจากนี้จะมีการขยายจุดบริการเคทีซี ทัช เพิ่มอีก 2 สาขา